раствор Альбумина 10% – medu.uz – Дорилар ҳақида маълумотлар ўзбек тилида\nраствор Альбумина 10%\nHome Йўриқномалар раствор Альбумина 10%\nSolutio ALBUMINI 10%\nПрепаратнинг савдо номи: раствор Альбумина 10%\nТаъсир этувчи модда (ХПН): альбумин\nДори шакли: 10% ли инфузия учун эритма\nБир литр таркиби:\nФаол модда: плазма оқсиллари (камида 97% одам альбумини) 100 г,\nНатрий 144-160 ммоль\nКаприл кислотаси 6,4-9,6 ммоль\nИнъекция учун сув 1,0 л гача\nТаърифи: тиниқ, деярли рангсиз ёки сариқ, қаҳрабо ёки кўкимтир рангли бироз қовушқоқ суюқлик.\nФармакотерапевтик гуруҳи: қон плазмасининг препаратлари ва плазма ўрнини босувчи препаратлар.\nАТХ коди: В05АА01.\nАльбумин – организмда қатор функцияларни бажарувчи, плазма ўрнини босувчи қон препаратидир. Унинг асосий вазифаси – қоннинг коллоидли-онкотик босимини тутиб туришдир. Альбумин эритмалари ОИТВ ва гепатит вирусларидан ҳоли бўлган одам қони, йўлдош плазмасидан унифракциялаш йўли билан тайёрланади. Альбумин эритмаси турли генезли гипоальбуминемияни тўғрилаш (плазма альбумини танқислигини тўлдиради), коллоидли-онкотик босимни бузилган марказий ва периферик гемодинамикасини (тўқима суюқлигини қон томир хавзасига ўтишини ошиши ҳисобига, артериал босимни (АБ) ва айланаётган плазма ҳажмини (АПХ) тез оширади), сув-электролит мувозанатини тиклаш юзасидан самарали воситасидир, дори воситаларини яхши ўзлаштирилишига ёрдам беради, дезинтакцион хусусиятларга эга. Альбумин пигментларини (билирубин), ёғ кислоталарини, айрим металларнинг ионларини, дори воситаларини боғлайди ва организм ичида ташийди. Бундан ташқари, Альбумин токсинларни боғлайди ва уларни фаолсизлантиради.\nОдам альбумини 10% (100 мг/мл) концентрацияда, қоннинг нормал плазмасига нисбатан гипоонкотикдир.\nАдекват гидратланган субъектда вена ичига қўлланганида 10% ли 50 мл альбуминнинг онкотик (коллоидли – осмотик) самараси шундайки, у қон томиридан ташқари тўқималардан қон айланиш тизимига 15 минут давомида тахминан 125 мл суюқликни жалб қилади, шу билан айланаётган қон ҳажмини оширади, гематокрит ва қоннинг қовушқоқлигини пасайтиради.\nАльбумин – одам қонининг оқсил фракциясини таркибий қисми бўлган табиий оқсилдир. Альбуминнинг молекуляр массаси – 69,000 дальтон. Одам қонининг нормал плазмасида оқсилларнинг тахминан 60% ни альбумин ташкил қилади. Альбуминнинг оқсил молекуласи таркибига барча 20 аминокислоталар киради. Альбуминнинг синтези жигарда содир бўлади. Одатдаги шароитларда альбуминнинг умумий алмашма пули тана вазнига 4-5 г/кг ни ташкил қилади, ундан 40-45% томир ичида ва 55-60% томирдан ташқарида бўлади. Капиллярлар ўтказувчанлигини ошиши альбуминнинг кинетикасини ўзгартиради ва оғир куйишлар ёки септик шок каби ҳолатларда бу тақсимланиш бузилади. Одатдаги шароитларда альбуминнинг ўртача ярим чиқарилиш вақти тахминан 19 кунни ташкил қилади. Синтез ва парчаланиш орасидаги мувозанат одатда тескари алоқа принципи бўйича бошқарилиши ҳисобига амалга оширилади. Чиқарилиши асосан хужайра ичида лизосомал протеазалар фаоллиги ҳисобига юз беради.\nЮборилган альбуминнинг 10% дан камроғи қуйилганидан кейинги биринчи 2 соатда қон томир ҳавзасидан чиқади. Қуйилишнинг плазма ҳажмига таъсирида аҳамиятли шахсий фарқлар бор. Айрим пациентларда плазма ҳажмини ошиши бирнеча соат давомида сақланиши мумкин. Бироқ критик ҳолатдаги пациентларда альбуминни томир хавзасидан чиқиш тезлигини чамалаб бўлмайди.\nйўлдош тўқималарни шиши билан ёки усиз, онкотик босимни пасайиши (15 мм сим. уст. паст) билан бирга кечувчи, гипопротеинемия ва гипоальбуминемия (плазмада альбумин миқдорини 30 г/л дан пасайиши, ёки умумий оқсилни 50 г/л дан пасайиши),\nшок (гиповолемик, геморрагик, травматик, операцион, токсик, йирингли–септик) дегидратация ва қонни “қуюқлашишида” айланаёган қон хажмини ошириш мақсадида\nнефритлардаги нефротик синдром\nянги туғилган чақалоқларнинг гемолитик касаллиги, янги туғилган чақалоқлардаги гипербилирубинемия-қон қуйишни ўтказиш вақтида юз беради (қондаги эркин билирубин даражасини камайтириш мақсадида)\nўткир жигар етишмовчилиги; жигарнинг ўткир некрози (плазманинг онкотик босимини тутиб туриш мақсадида ҳам, ва қон плазмасидаги ошиқча эркин билирубин миқдорини боғлаш мақсадида ҳам)\nасцит (айланаётган қоннинг хажмини тутиб туриш учун)\nсунъий қон айланишини ишлатиш билан ўтказиладиган операциялар\nдаволовчи плазмаферез, гемодиализ\nкатталардаги ўткир рецептор дистресс синдроми (волемик зўриқишда диуретиклар билан бирга)\nоперациядан олдинги гемоделюцияни ўтказиш ва аутоқон компонентларини тайёрлашда қўлланади.\nОдам альбумини катталар ва болаларга вена ичига томчилаб ва оқим билан юборилади. Қон плазмасидаги альбуминнинг концентрациясини мониторингини ўтказиш ва гемодинамика кўрсаткичларни назорат қилиш тавсия этилади. Қуйиш тезлигини пациентларнинг ҳолати ва кўрсатмаларга қараб танлаш керак. Плазмани вена ичига қуйишда, қуйиш тезлиги юқорироқ бўлиши мумкин ва у қонни йўқотиш тезлигига мувофиқ бўлиши керак. Альбумин вена ичига томчилаб минутига 3 мл тезликда ёки 10% эритма учун минутига кўпи билан 50 томчи тезликда юбориш керак. Максимал юбориш вақти – 3 соат.\nКатта ҳажмларда юборилганида, ишлатиш олдидан Альбумин хона ҳароратигача ёки тана ҳароратигача иситилиши керак.\nҚопқоғидан плёнкани олинг. Флаконни очиш олдидан мос келувчи антисептикли тампон билан дарҳол қопқоғи устини артинг. 10% альбумин эритмасини қуйиш олдидан шифокор препарат ва уни сақловчи идишни қаттиқ заррачаларни борлиги ва ранги ўзгарганини текшириш учун визуал кўрикни ўтказиши керак. Препарат визуал тиниқ бўлиши ва осилмалар ва чўкма сақламаслигиги керак.\nПрепаратнинг герметиклиги ва беркитилганлиги сақланганида, бутилкада ёриқлар бўлмаганида, этикеткаси сақланган ҳолдагина, ишлатиш учун яроқли хисобланади. Визуал кўрик натижалари ва этикеткадан маълумотлари (препаратнинг номи, ишлаб чиқарувчи корхона, серия рақами) касаллик тарихида қайд қилинади.\nПрепаратнинг максимал бир марталик дозаси альбумин эритмасининг концентрацияси, беморнинг дастлабки ҳолати ва ёшига боғлиқ. Альбуминнинг 10% ли эритмаси 200-300 мл гача дозада юборилади. Альбумин эритмаларини оқим билан юбориш артериал босимни тез ошириш учун турли генезли шокларда мумкин. Кексалик ёшида концентрацияланган (20%) эритмаларни қўллашдан ва 10% ли альбумин эритмаларини тез юборишдан сақланиш керак, чунки бу юрак-қон томир тизимини ортиқча зўриқишига олиб келиши мумкин.\nГиповолемик шокни даволаш учун қўлланаётган препаратнинг ҳажми ва инфузия тезлиги конкрет пациентнинг жавоб реакциясига мослаштирилган бўлиши керак. Пациентларнинг гемодинамик кўрсаткичларинии кузатиш керак, қон айланиш тизимига волемик ортиқча юкламага (қоннинг суюқ қисмини ошиб кетишига) йўл қўймаслик мақсадида, одатдаги эҳтиёткорлик чораларига риоя қилиш керак.\nКатталар: ўртача бошланғич доза 25 г, 48 соат давомида 250 г гача юборилади. Умумий доза фаол қон кетиши бўлмаганида нормада кузатиладиган альбумин даражасидан (тана вазнига тахминан 2 г/кг) ошмаслиги керак.\nБолалар: шошилинч ҳолларда бошланғич доза 25 г, қолган ҳолларда доза катталарнинг дозасидан 2-4 марта кам бўлиши ва альбумин эритмасининг концентрациясини ҳисоби билан тана вазнини килограммига миллилитрларда хисобланиши керак (боланинг тана вазнига кўпи билан 3 мг/кг дан кўп эмас). Агар хужайрадан ташқари дегидратация бўлса, унда альбуминдан кейин тузли эритма қуйилади. Жигар циррози бўлган пациентларда асцистик суюқликни йўқотиш, юрак-томир тизимини ўзгаришлари ва хатто гиповолемик шокни ривожланиши билан кечиши мумкин. Бу вазиятларда альбумин айланаётган ҳажмини тутиб туриш учун керак.\nКуйишли шикастланишлардан кейин (одатда 24 соатдан кўпроқ вақт ўтганидан кейин қуйилаётган альбуминнинг миқдори ва плазманинг осмотик коллоид босимини юз бераётган ошиши орасида аниқ мувофиқлик мавжуд. Мақсад плазманинг 20 мл симоб устунига тенг бўлган онкотик босими (оқсилнинг 5,2 г/л га тенг бўлган умумий концентрациясига эквивалент) билан плазмадаги альбумининг 2,5±0,5 г/л концентрациясини тутиб туриш қобилияти бўлиши керак.\nДаволаш давомийлиги оқсилни куйган соҳалар ва сийдик билан йўқотилишига қараб белгиланади. Бундан ташқари, аминокислоталар билан зондли ёки парентерал озиқлантиришни бошлаш керак, чунки альбуминни узоқ муддатли қўллашни овқатланиш манбаи деб ҳисобламаслик керак.\nКатта куйишларни трансфузион даволашни оптимал тартиби (коллоид ва тузли эритмаларни буюриш) аниқланмаган. Одатда термик шикастланишдан кейинги биринчи 24 соатда, интерстициал (хужайра ташқасидаги) суюқликни камайган ҳажмини тиклаш учун тузли эритмаларнинг катта хажмлари қуйилади. 24 соат ўтгач, Альбумин эритмасини плазманинг коллоидли онкотик босимини тутиб туриш мақсадида қўллаш мумкин.\nТўқималарнинг шиши билан ёки усиз кечувчи гипопротеинемия\nАгар гипопротеинемияга олиб келган асосий патологияни тўғрилаш мумкин бўлса, альбуминни қўллаш фақат симптоматик ёки тутиб турувчи даволаш деб ҳисоблаш керак. Катталар учун альбуминнинг одатдаги суткалик дозаси 50 дан 75 г гачани (0,5-1 г/кг) ва болалар учун 25 г ни ташкил қилади. Альбуминнг йўқотишда давом этаётган кучли гипопротеинемияси бўлган пациентларга, альбуминнинг катта миқдорлари талаб қилиниши мумкин. Гипопротеинемияс бўлган пациентларда, одатда қоннинг ҳажми тахминан нормал бўлиши мумкинлиги туфайли, альбуминнинг инфузия тезлиги минутига 2 мл дан ошмаслиги керак, чунки инфузияни тезроқ ўтказилиши қон айланишини бузилиши ва ўпка шишини чақириши мумкин.\nКатта хирургик операциялар давомида пациентлар қон хавзасида айланаётган альбуминнинг ярмидан кўпини йўқотишлари мумкин, бу шиш синдромининг ривожланиши ёки усиз онкотик босимни пасайиши билан бирга кечади. Бундай вазият шунингдек жадал даволаш бўлимларининг беморларидаги сепсис ҳолатида ҳам кузатилади. Бундай ҳолларда альбуминни қўллаш тўғридан-тўғри кўрсатилган.\nКатталарнинг ўткир респиратор дистресс синдроми (КРДС)\nКРДС ўпканинг интерстициал шиши оқибатида кислородни етказиб берилишини етишмовчилиги билан ифодаланади, ва шокнинг ва ўткир кўп қон йўқотилишининг, шунингдек бош мия жароҳатининг асорати ҳисобланади. Агар бунда бир вақтда гипопротеинемия ва волемик ошиқча юкланишга ишора қилувчи клиник белгилар бўлса, унда альбуминни диуретиклар билан бирга буюриш жадал инфузион даволашнинг жуда муҳим бўғини ҳисобланади.\nЗамонавий сунъий қон айланиш аппаратларини (ҚАА) тўлдириш учун нисбатан катта бўлмаган ҳажмлар талаб қилинади. Пациентларда альбумин ва кристаллоидларни ишлатиш билан эришиладиган операциядан олдинги гемодилюцияни хавфсизлиги кўрсатилган. Гематокрит ва плазма альбуминининг даражасини хавфсиз пасайиш чегараси аниқланмаган, бироқ альбумин ва кристаллоидларни ҚАА ни тўлдириш учун гематокритни 20% даражасига ва плазма альбумининг концентрациясини 2,5 г/л га эришилгунича ишлатиш умумий қабул қилинган амалиёт ҳисобланади.\nЎткир жигар етишмовчилиги\nКомани ривожланиши (жигар энцефалопатияси) ёки усиз кечувчи жигар фаолиятини йўқотишнинг тез-тез бўлмаган вазиятларида, альбуминни қўллаш онкотик босимни тутиб туриш ва плазма билирубинини боғлаш мақсадига эга.\nЯнги туғилган чақалоқларнинг гемолитик касаллиги\nАльбумин янги туғилган чақалоқларни даволашда плазмани қуйишда ишлатилганида, сариқлик ва гемолиз билан боғлиқ бўлган асоратлар хавфини камайтириш учун, эркин билирубинни боғлаш мақсадида буюрилиши мумкин. Тана вазнига 1 г/кг доза алмаштириш трансфузия муолажасини бошлашдан тахминан бир соат олдин буюрилади. Болаларда олдиндан гиперволемия мавжудлигида эҳтиёткорликка риоя қилиш керак.\nОқсилларга бой суюқликларни йўқотиш\nЖигар циррози, юрак етишмовчилиги, перитонит, шунингдек экссудатив плеврит оқибатидаги асцит, кўпинча бу асцитни йўқотишни талаб қилади. Бунда учинчи бўшлиққа йўқотиладиган оқсилнинг, шу жумладан альбуминнинг катталиги, ҳажми тўлдиришга ёки онкотик босимни тутиб туришга қаратилган даволашни талаб қилиши мумкин, бу Альбумин инфузияси ёрдамида эришиш мумкин.\nЭритроцитларни қайта суспензияланиши\nКатта ҳажмдаги эритилган ювилган эритроцитларни қуйиш ҳаддан зиёд гипопротеинемияни ривожланиши билан бирга кечиши мумкин. Буни олдини олиш мақсадида альбуминни бевосита эритилган ювилган эритроцитларни трансфузияси олдидан ишлатиш мумкин.\nЖуда кам (<1/10000)\nэшакеми, ангионевротик шиш, эритематоз тошма, анафилактик шок\nонгни чалкашиши ҳолати, бош оғриғи\nтахикардия, брадикардия, гипертония\nиситма, қалтираш, кўп терлаш, терининг гиперемияси\nальбуминни шахсий ўзлаштираолмаслик (шу жумладан анамнездаги ўта юқори сезувчанлик).\nII–III даражали сурункали юрак етишмовчилиги\nдавом этаётган ички қон кетиши\nренал ва постренал анурия\nқизилўнгач веналарининг варикоз кенгайиши\nОдам альбуминининг бошқа дори маҳсулотлари билан специфик ўзаро таъсири номаълум.\nОдам альбумини эритмасини бошқа дори маҳсулотлари, янги қон ва эритроцитар масса, оқсил гидролизатлари, аминокислоталарнинг эритмалари ва спирт сақловчи эритмалар билан аралаштириш мумкин эмас. Альбумин эритмаларини инъекция учун сув билан суюлтириш мумкин эмас, чунки бу реципиентларда гемолиз чақириши мумкин.\nАльбумин эритмаларини, агар улар музлатилган бўлса ёки улар лойқаланган бўлса қўллаш мумкин эмас. Тўлиқ ишлатилмаган флаконларни қайта ишлатиш мумкин эмас. Ёрилган, олдиндан очилган ёки шикастланган флаконларни, улар бактериялар билан зарарланиши мумкинлиги туфайли қўллаш мумкин эмас.\nАлоҳида, олдин сенсибилизацияланган беморларда турли оғирлик даражасидаги аллергик реакциялар пайдо бўлиши мумкин. Реакциялар ва асоратлар пайдо бўлиши мумкинлиги хавф гуруҳига тааллуқли беморларда истисно қилинмайди, яъни анамнезида оқсил препаратлари ва бошқа плазма ўрнини босувчиларни, дори воситаларини, зардоблар, вакциналарни вена ичига қуйишларни ўзлаштираолмаслигина кўрсатмага эга бўлганларда инкор этиб бўлмайди. Реакциялар ёки асоратлар пайдо бўлган ҳолда, дарҳол альбумин препаратини қуйишни тўхтатиш ва игнани венадан чиқармай, антигистамин, кардиотоник воситалар, глюкокортикоидлар, вазопрессор препаратларни юбориш керак (кўрсатмалар бўлганида). Шок ҳолида, амалдаги тиббий стандартларга мувофиқ шокка қарши даволашни бошлаш керак.\nАльбумин юборилганида пациентларнинг электролит статусини назорат қилиш ва электролит балансини ёки тутиб туриш учун мувофиқ чораларни кўриш, дегидратацияда эса олдиндан регидратацион даволашни ўтказиш керак.\nНисбатан катта ҳажмларнинг ўрнини қоплаш зарурати туғилганда, қон ивишини ва гематокритни назорат қилиш талаб этилади. Қоннинг бошқа компонентларини (ивиш омиллари, электролитлар, тромбоцитлар ва эритроцитлар) мувофиқ алмаштиришни таъминлаш керак.\nОдам қони ва плазмасидан олинган препаратларни қўллашда инфекцион касалликлар билан зарарланиш эҳтимолини тўлиқ инкор қилиб бўлмайди. Инфекцион агентларнинг трансмиссияси хавфини пасайтириш учун донорлар ва олинган препаратлар синчиклаб текширилади. Ишлаб чиқаришда фақат донор плазмасининг антиген-негатив намуналари ишлатилади.\nАльбуминни қўллаш асосланмаган ҳолатлар\nСурункали нефрозда қуйилаётган альбумин эритмаси, буйрак тўқимасининг асосий шикастланишига таъсир кўрсатишга улгурмасдан буйраклар орқали тез чиқарилади. Камдан-кам альбумин ўткир нефрозда қўлланади. Сурункали жигар циррози, ичакда сўрилишни бузилиши, сурункали панкреатит ёки очлик оқибатида тана вазнини танқислиги бўлган беморларда альбумин инфузияларини оқсилли озуқланиш манбаи сифатида қўллаш оқланмаган.\nБолаларда плазманинг физиологик хажми ёшга боғлиқлигини хисобга олиш керак.\nАльбуминни одамда ҳомиладорликда ишлатишнинг хавфсизлиги назоратли клиник тадқиқотларда аниқланмаган. Бироқ альбуминни клиник қўллаш тажрибаси ҳомиладорликни кечишига, ҳомилага ёки янги туғилган чақалоққа зарарли таъсирини кутишга асос бермайди.\nДори воситасини транспорт воситаларини ёки потенциал хавфли механизмларни бошқариш қобилиятига таъсирининг ўзига хослиги\nПрепарат фақат стационар шароитларда қўлланиши туфайли маълумотлар йўқ.\nСимптомлари: жуда юқори доза ва қуйиш тезлиги юқори бўлганида гиповолемия ва юрак-қон томир тизимини ортиқча юкланишининг бош оғриғи, ҳансираш, бўйинтириқ веналарини тўлиб кетиши, артериал босимни ошиши, марказий веноз босимни ошиши каби белгилари пайдо бўлади, ўпка шиши кузатилиши мумкин.\nДаволаш: препаратни қуйишни дарҳол тўхтатиш ва пациентнинг гемодинамикасининг характеристикасини синчиклаб назорат қилиш керак. Симптоматик даволаш ўтказилади.\n50, 100 мл дан 10% шиша флаконларда.\n2°С дан 10°С гача ҳароратда, ёруғликдан ҳимояланган жойда сақлансин. Музлатилмасин.


Ўзбекистон об-ҳавони айтиб бериш маркази хабарига кўра, ушбу ҳафтада Республика ҳудудига Туркманистон ва Эрондан 45 даражали иссиқ ҳаво кириб келади. 03.07.2017, Sputnik Ўзбекистон\n14:41 03.07.2017 (янгиланди: 14:44 03.07.2017)\n© Sputnik Стас ЭтвешФонтан в городе Худжанд, архивное фото\nЎзбекистон об-ҳавони айтиб бериш маркази хабарига кўра, ушбу ҳафтада Республика ҳудудига Туркманистон ва Эрондан 45 даражали иссиқ ҳаво кириб келади.\nТОШКЕНТ, 3 июл – Sputnik. Гидрометеорология хизматининг билдиришича, Ўзбекистон айрим ҳудудларда ҳаво ҳарорати кундузи 44-45 даражагача кўтарилади.\nҚорақалпоғистон Республикаси, Хоразм, Бухоро, Навоий вилоятида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 23-28, кундузи 40-45 даража иссиқ бўлади.\nШу билан бирга, 2017 йил 3-9 июл кунлари Тожикистон ва Қирғизистон ҳудудидан республиканинг айрим тоғли зоналарда қор эриши натижасида сел келиши хавфи мавжуд


Эртага Ўзбекистоннинг айрим ҳудудларида қор ёғиши кутилмоқда - Zamin.uz\nРеспубликанинг тоғли ҳудудларида ҳаво ўзгариб туради, тоғ олди ва тоғли ҳудудларда баъзи жойларда ёғингарчилик (ёмғир, қор) бўлади. Қор кўчиши хавфи бор. Баъзи жойларга туман тушиши мумкин. Ғарбий шамол йўналишини ўзгартириб, шарқдан 7-12 м/с тезликда эсади. Ҳарорат кечаси 2° совуқ-3° илиқ, кундузи 3-8° илиқ бўлади. “Замин” янгиликларини “Twitter”да кузатиб боринг\nЯнгиликлар » Ўзбекистон » Эртага Ўзбекистоннинг айрим ҳудудларида қор ёғиши кутилмоқда


Шимкент – республика аҳамиятига эга шаҳар бўлди\nҚозоғистон Президенти Нурсултан Назарбаев “Қозоғистон Республикаси маъмурий-ҳудудий тузилишининг айрим масалалари тўғрисида” Фармонини кўпчилик олдида имзолади, деб хабар беради Kazpravda.kz.\nДавлат раҳбари матбуот хизматининг ахборотига кўра, Президент, Фармонни ошкора имзолаш маросимидаги нутқида, Шимкентнинг Астана ва Алмати билан бир қаторда Қозоғистондаги бир миллиондан зиёд аҳолига эга шаҳарлар қаторига кирганини таъкидлади.\n– “Қозоғистон Республикасининг маъмурий-ҳудудий тузилиши тўғрисида” Қонунининг 3-модда 1-бандига мувофиқ бугун мен имзолаётган Фармон Шимкентга республика аҳамиятига эга шаҳар мақомини беради. Бу маъмурий бирлик мамлакатимизнинг ўн еттинчи минтақаси ҳисобланади. Вилоят маркази Туркистон шаҳри бўлади, у асрлар мобайнида Қозоқ хонлиги ва бутун туркий олам сиёсий ва маънавий ҳаётининг юраги бўлиб келган, – деди Қозоғистон Президенти.\nНурсултан Назарбаев таъкидлаганидек, янгидан ташкил этилган Туркистон вилояти янги маъмурий вазифаларни сифатли амалга ошириш учун барча имкониятларга эга, қабул қилинаётган қарор эса муҳим тарихий аҳамият касб этади.\n– Шимкент нафақат мамлакатимизнинг, балки бутун Марказий Осиё минтақасининг сармоялари, технологиялари ва интеллектуал захираларини янги тортиш марказига айланади. Бунинг учун барча шароитлар ва зарур салоҳият мавжуд, – таъкидлади Давлат раҳбари.\nҚозоғистон Президенти, Шимкентнинг республика мақомига эга бўлиши унинг олға муваффақиятли ҳаракатланишига кўмаклашади ва шаҳар олдида янги ажойиб истиқболлар очиб беради, деб ишонч билдирди.\n– Ушбу қадам шаҳарнинг мутаносиб равишда ижтимоий-иқтисодий ривожланиши ва бутун минтақа аҳолиси турмуш сифатининг изчил оширилишига барқарор туртки беради, – деди Нурсултан Назарбаев.\nИмзолаш маросими якунида Давлат раҳбари Президент Маъмуриятига, Ҳукумат ва вилоят ҳокимлигига Фармонни жадал ва сифатли амалга ошириш, маҳаллий давлат идоралари ҳамда ташкилотларининг узлуксиз ва самарали фаолиятини таъминлаш юзасидан аниқ топшириқлар берди.\n2018-06-21, 10:59 233


Про-Лигада иштирок этадиган “Ифтихор” футболчилари норматив топширишди\n16 март, 2018, 20:44\nХабарингиз бор, бундан кейин Суперлига ва Про-лига клубларида иштирок этадиган футболчиларнинг жисмоний ҳолати Ўзбекистон футбол Ассоциацияси томонидан тасдиқланган тест-синовлари орқали назорат қилиб борилади.\nФутболчилар топширадиган тест-синовлари Ўзбекистон футбол Ассоциациясининг Техник ривожлантириш бошқармаси илмий-методик гуруҳи мутахассислари томонидан ишлаб чиқилган.\nБугун Ўзбекистон Ёшлар Иттифоқининг “Ифтихор” жамоаси футболчилари “Истиқлол” стадионида жисмоний тайёргарлик ҳолати бўйича илмий гуруҳ вакили Шамил Исеев бошчилигидаги назорат синовидан ўтдилар. Бу ҳақда ЎФА расмий сайти хабар бермоқда.\nФутболчилар 4 йўналишда (30 метрга югуриш, жойидан узунликка сакраш, 7х50м ва "Yo Yo" тест) норматив шартларини бажаришди. Шунингдек, дарвозабонлар тўпни қўл ҳамда оёқ билан узоқ масофага етказиш бўйича синовдан ўтказилди.


ҚИНҒИРНИНГ ҚИЛИҒИ ФОШ ЭТИЛДИ » Зарафшон Газетаси\nРўзимурод (исм-фамилиялар ўзгартирилган) ҳам навқирон ёшдаги, тоғни урса талқон қиладиган йигит. Оиласи, болалари, ота-онаси бор. Эндигина қирқ ёшдан ошган бўлса-да, шу кунгача тўрт марта озодликдан маҳрум этилган, навбатдагиси бешинчиси.\nУнинг касби алдамчилик, фирибгарлик. Шу ўринда бир мулоҳаза. Яратган эгам бундай товламачи кишилар забонини ўткир қилиб яратганми дейман. Улар аксарият кишиларни ўз ёлғон гапларига ишонтириб, қандай йўл билан бўлмасин, алдаб кетади. "Қаҳрамон"имизда ҳам ана шундай "истеъдод" бор.\n– Рўзимурод Эсонов муқаддам бир неча бор судланганлигига қарамай, яна жиноятга қўл урди, – дейди Каттақўрғон шаҳар ички ишлар бўлими бошлиғи Илёс Абдуқаҳҳоров. – У Каттақўрғон шаҳар чорва моллари бозорида бир нечта фуқароларни алдаб, уларни чув туширган. Жабрланувчиларнинг аризаларига биноан тезкор чоралар кўрилди ва айбдор ушланди.\nМаълум бўлишича, Рўзимурод фуқаро Илҳом Қорахоновга тегишли бир бош буқани 5 миллион сўмга савдо қилиб, унга бор-йўғи бир миллион сўм пул берган ва "Мен акангиз Абдуллонинг қўшнисиман. Тушдан сўнг қолган пулни уйимдан олиб, сизга етказаман", деб уни алдаган. Шунингдек, ҳўкизини бозорга сотиш учун олиб чиққан Бекмурод Ҳасанов билан 6 миллион сўм нарх белгилаган қорамолини 5 миллион 200 минг сўм бераман, дея савдолашган. Лекин молнинг эгаси бу нархга кўнмагач, бозор кўтармаса, мен шу нархга оламан, мана менинг қўл телефоним, ёзиб олинг, дея ўз телефон рақамини берган.\nҲўкизини айтган нархига сотолмаган Бекмурод тушдан кейин Рўзимуродга қўнғироқ қилади. У вақтинча яшаб келаётган Бахт кўчасидаги манзилини айтиб, молни етаклаб келишини сўраган. Товламачи савдолашган 5 миллион 400 минг сўмдан Б.Ҳасановга бор-йўғи 200 минг сўм бериб, Самарқанд шаҳрига олиб бориб сотиб, қолган 5 миллион 200 мингини эртага бераман дея ишонтириб, қорамолни олиб қолган. Бекмурод бу пулни бир йилга яқин вақт ўтса-да, ололмади.\nЖиноятчининг барча қилмишлари ўз исботини топди ва унга нисбатан тегишли жазо тайинланди.\nҲамтовоқлар тумшуғидан илинди\nФирибгар газ устаси тумшуғидан илинди\nБузилган йўлни ким тузатади?


Молдова Газпромга газ учун тўловни амалга ошириш учун 75 миллион доллар ажратди\n25 Noyabr 15:51 / Published in Ўзбекистон янгиликлари\nМолдова парламенти «Газпром» олдидаги қарзни тўлаш учун 75 миллион доллар ажратди\nМолдова ҳукумати Газпромга 75 миллион доллар миқдоридаги жорий қарзни тўлаш учун маблағ ажратишга қарор қилди.\n“Интерфакс” мухбирининг Молдова парламентидан хабар беришича, “Ҳаракат ва бирдамлик” партиясининг (ПАС) парламентдаги кўпчилигининг 60 нафар (101 нафардан) депутати пул ажратиш тўғрисидаги қарорни ёқлаб овоз берди.\nШу тариқа, Молдова парламенти давлат бюджети тўғрисидаги қонунга ўзгартириш киритиш учун овоз берди ва бу мақсад учун 1,4 миллиард лей (75 миллион доллар) ажратди.\nБир кун аввал “Газпром” расмий вакили “Газпром” истисно тариқасида Молдова ҳукуматининг газ етказиб беришни 24-ноябр куни тўхтатмаслик, балки 26-ноябр, жумагача кечиктириш ҳақидаги илтимосига рози бўлганини айтди.\nМолдова молия вазири Дмитрий Будянскийнинг тушунтиришича, пул “Энергоком” давлат корхонасига ўтказилади.\n«Ушбу 1,4 миллиард лей миқдоридаги маблагʻ «Енергоcом» давлат компаниясининг ижтимоий капиталини оширишга ёʻналтирилади. Пулни олгач, «Енергоком» Молдовагаздан «Термоелектрика» қарзининг бир қисмини (Молдовагаз) худди шу миқдорга қайтариб сотиб олади. Энергоком қарзни тўлайди, Молдовагаз эса газ таъминоти учун тўлайди. Бу «Термоэлектрика»нинг Молдовагаз олдидаги қарзларини камайтиришга ҳам, етказиб берилган газ учун жорий тўловлар билан боғлиқ муаммони ҳал қилишга имкон беради», деди Будянский.\n«Бу ҳаракатларнинг барчаси энергетика билан боғлиқ вазиятни барқарорлаштиришга қаратилган ва умидсиз қарзларни келтириб чиқармайди. Барча қарорлар қонуний ва шаффоф тарзда қабул қилинади. Ҳукуматнинг яширин мақсадлари йуқ. Бизнинг бир мақсадимиз бор: бозорда барқарорликни сақлаш, мамлакатни энергия билан таъминлаш», — деди Будянский.\nTagged under: ГАЗ, Газпром, Молдавия, РОССИЯ, ҚАРЗ